jkorsvik/nowiki_second_scrape_merged huggingface dataset:
City of Bradford

Denne artikkelen omhandler distriktet City of Bradford. For informasjon om selve byen, se Bradford.City of Bradford er et administrativt distrikt med status som city i West Yorkshire i England. Det har navn etter den største byen i distriktet, Bradford, som også er administrasjonssenter.
Med omkring 528 155 innbyggere i 2014 er distriktet det fjerde største i England etter befolkningstall. Det utgjør del av West Yorkshires urbane område, konurbasjonen (sammenvoksing av byer til ett byområde) som per 2001 hadde en befolkning på 1,5 millioner og byen er en del av Leeds-Bradford Larger Urban Zone (LUZ) som med en befolkning på 2 393 300 innbyggere er den tredje største i Storbritannia etter London og Manchester.Distriktet fikk sine nåværende grenser den 1. april 1974, da det gamle grevskapsdistriktet Bradford ble slått sammen med Keighley, Beildon, Bingley, Denholme, Ilkley, Shipley, Silden, deler av Queensbury and Shelf og deler av Skipton landdistrikt.

City of Bradford har arkitektur som har særskilt eller historisk betydning, det mest av den ble bygget av local stein, med 5 800 listet som verneverdig og 59 landskapsområder som er vernet. Mønsterlandsbyen Saltaire som ligger ved elven Aire og Leeds og Liverpoolkanalen ble i 2001 listet av UNESCO som et verdensarvsted. Sentrale Bradford vokste fram til prominens på 1800-tallet som et internasjonalt senter for tekstilindustri, særskilt ull. Områdets tilgang til kull, jernmalm og bløtt vann har bidratt til Bradfords vekst som senter for fabrikasjon og ferdigstilling, og etter hvert som tekstilindustrien vokste, førte det samtidig til en voldsom vekst i befolkningen og ble en stimulans til offentlige investeringer. Imidlertid har Bradford møtte tilsvarende utfordringer som den øvrige post-industrielle områdene i nordlige England, inkludert avvikling av industri, boligproblemer, og økonomisk depresjon. Ull og tekstiler er fortsatt viktig for byens økonomi, men dagens raskest voksende sektorer er informasjonsteknologi, finanstjenester, digitale industrier, kulturindustri, turisme og hovedkvarter for varehandel, og distribusjon. Bradfords omdømme som et senter for høyteknologi, vitenskapelig og databasert industri er voksende, og bygger på en lang tradisjon av innovasjon, høykvalifisert personell og kvalitetsprodukter.


== Steder i distriktet ==
Addingham
Baildon, Bingley, Burley-in-Wharfedale
Clayton, Cullingworth
Denholme
Haworth
Ilkley
Keighley
Manningham, Menston
Oakworth, Oxenhope
Queensbury
Saltaire, Sandy Lane, Shipley, Silsden, Stanbury, Steeton with Eastburn
Thornton
Wilsden, Wrose


== Referanser ==


== Eksterne lenker ==
Offisielt nettsted 
(en) City of Bradford – kategori av bilder, video eller lyd på Commons 
Nøkkelstatistikk (PDF) fra folketelling i 2001.
Offisiell statistikk (PDF) (merk: søk for «Bradford» for relevante tallframstillinger)
Visit Bradford, nettsted for besøkende, håndtert av Bradford Metropolitan District Council
Kwashiorkor

Kwashiorkor er en sykdom som kommer av mangel på proteiner, og som oftest rammer barn.
Når kroppen skal bygge opp nye celler, er protein et nødvendig byggestoff. Hvis en får for lite mat, brukes kroppens proteiner i cellene som energikilde. Da blir for eksempel proteinrikt muskelvev brukt til produksjon av andre proteiner. Det blir også mangel på proteinet albumin som det er mye av i blodet. Albumin sørger for å holde væske i blodårene ved å skape osmotisk trykk. Mangel på albumin gjør at væske siver ut i vevet og danner hevelse (ødem) og det siver ut i bukhulen (peritoneum) og skaper væske i bukhulen (ascites) som gir den store magen.Andre symptomer kan være veksthemning, skrumpning i huden, tarmene og musklene. Mangel på vitamin A kan medføre blindhet. Diarè og mangel på appetitt er også symptomer som kan oppstå. Det gjør at det blir vanskelig å behandle mennesker med sykdommen. Sykdommen er dødelig og er en av årsakene til den høye barnedødligheten i mange fattige land. Barn rammet av denne sykdommen kan bli psykisk utviklingshemmet og få utviklingen sin forsinket i tillegg til å vokse mindre hvis de ikke blir behandlet tidlig nok.


== Referanser ==
Årets bil i Europa

Årets Bil i Europa er en pris etablert i 1964 av en gruppe europeiske biltidsskrifter. Juryen består av motorjournalister fra hele Europa, og antallet representanter fra hvert enkelt land baseres på størrelsen av landets bilmarked eller bilproduksjon. Juryen besto i 2006 av 58 medlemmer fra 22 land.
Det er ingen kategorier eller klasser, og prisens formål er å finne det beste bilkjøpet blant alle deltakende bilmodeller.


== Regler ==
Alle bilmodeller lansert i de tolv månedene før prisen deles ut kan delta. Deltakende modeller må ikke være europeiske, men de må være tilgjengelig for salg i minst fem europeiske land, samt ha et salgsmål på minst 5 000 enheter per år.
De nominerte modellene får poeng i kategoriene design, komfort, sikkerhet, økonomi, kjøreegenskaper, ytelser, miljø, førermiljø og pris.
Syv finalister velges gjennom avstemning. Deretter får hvert enkelt jurymedlem 25 poeng å distribuere mellom finalistene. Poengene må fordeles over minst fem bilmodeller, og én modell kan få maksimalt ti poeng. Stemmegivningen er åpen, og hvert jurymedlem må forsvare sin poengfordeling.


== Resultater 1964–2016 ==


== Referanser ==
Cecil County

Cecil County er et fylke i den amerikanske delstaten Maryland. Det ligger i det nordøstlige hjørnet av staten og det grenser mot Harford County i vest og Kent County i sør. Det har også grense mot delstatene Pennsylvania i nord og Delaware i øst. 
Cecil Countys totale areal er 1 082 km² hvorav 181 km² er vann. I 2005 hadde fylket 97 796 innbyggere.  Administrasjonssenteret ligger i byen Elkton.
Fylket ble grunnlagt i 1674 av land som ble utskilt fra fylkene Baltimore og Kent County og har fått sitt navn etter 2. baron av Baltimore, Cæcilius Calvert (1605–1675).


== Eksterne lenker ==
(en) Offisielt nettsted 
(en) Cecil County, Maryland – kategori av bilder, video eller lyd på Commons
Necropolis i Pantalica

Necropolis i Pantalica er en samling av graver i et område på ca. 1200 m fra nord til syd or 500 m fra øst til vest. Det er ca. 5000 synlige graver. Gravene stammer fra det 13. århundre f.Kr. til det 7. århundre f.Kr. Området står på UNESCOs liste over verdensarven.


== Eksterne lenker ==
UNESCOs evalueringsrapport (pdf) (engelsk og fransk)
Bilder
Kent County (Maryland)

Kent County er et fylke i den amerikanske delstaten Maryland. Det ligger nordøst i staten og det grenser mot Cecil County i nord og Queen Anne's County i sør. Det har også grense mot delstaten Delaware i øst. 
Kent Countys totale areal er 1 073,06 km² hvorav 349 km² er vann. I 2000 hadde fylket 19 197 innbyggere. Administrasjonssenteret ligger i byen Chestertown som også er den største byen i fylket.
Fylket ble grunnlagt i 1642 og har fått sitt navn etter grevskapet Kent i England.


== Eksterne lenker ==
(en) Offisielt nettsted 
(en) Kent County, Maryland – kategori av bilder, video eller lyd på Commons
Queen Anne’s County

Queen Anne's County er et fylke i den amerikanske delstaten Maryland. Det ligger nordøst i staten og grenser mot Kent County i nord, Talbot County i sør og mot Caroline County i sørøst. Det har også grense mot delstaten Delaware i øst. 
Queen Anne's Countys totale areal er 1 320 km² hvorav 356 km² er vann. I 2000 hadde fylket 40 563 innbyggere Administrasjonssenteret ligger i byen Centreville som også er fylkets største by.Fylket ble grunnlagt i 1706 og har fått sitt navn etter dronning Anne av England, som var dronning da fylket ble etablert.


== Eksterne lenker ==
(en) Offisielt nettsted 
(en) Queen Anne's County, Maryland – kategori av bilder, video eller lyd på Commons
Renhold

Renhold beskriver alt som har med fjerning av støv, skitt og uønskede væsker på alle områder der mennesker er avhengige av et rent og oversiktlig miljø, inklusive gaterenhold og klesvask. Da man hadde husmorskoler, var renhold og hygiene et viktig fag. Mye av dette er blitt forenklet i dagens husholdninger med innføring av støvsuger, vaskemaskin, tørketrommel og nye vaske- og støvtørringsmidler.
Renhold har de siste årene utviklet seg til et eget fag med kurs på videregående skole eller teorikurs og fagprøve på arbeidsplassen. Godt renhold er en fornuftig investering, for et rent arbeidsmiljø øker trivselen og minsker sykefraværet. Resultatet er bedre produktivitet. 


== Arbeidstilsynet ==
Arbeidstilsynet har engasjert seg i problematikken rundt renhold og definert renhold som forebyggende helsearbeid som har en direkte betydning for helsen. Nye undersøkelser har skapt en høyere bevissthet om sammenhengen mellom kvaliteten på renhold og slimhinneirritasjon, astma og allergi. Hensikten med renhold er å fjerne smuss og forurensninger fra innemiljøet. Dette er ikke bare av estetiske grunner, men også for å unngå kontakt med, og innånding av, irriterende bakterier, sporer og støv. Hvilke kjemikalier, metoder og utstyr som brukes, i tillegg til hyppighet og grundighet, vil være avgjørende for effektiviteten av renhold.  
Renholdere er særlig utsatt for belastningsskader. Derfor har Arbeidstilsynet utarbeidet en brosjyre som tar opp problematikken rundt renhold og lovverket. Se under eksterne lenker.


== Godkjenning av renholdsvirksomhet i Norge ==
Fra 1. september 2012 må alle virksomheter som tilbyr renholdstjenester i Norge godkjennes av Arbeidstilsynet. Det er forbud mot og forbundet med straffansvar å kjøpe renholdstjenester fra virksomheter som ikke er godkjent.


== Referanser ==


== Eksterne lenker ==
Arbeidstilsynet: Arbeidsmiljø for renholdere, besøkt 2. sept 2010
Caroline County (Maryland)

Caroline County er et fylke i den amerikanske delstaten Maryland. Det ligger øst i staten og det grenser mot Talbot County i vest, Dorchester County i sør og Queen Anne's County i nord. Det har også grense mot delstaten Delaware i øst. 
Caroline Countys totale areal er 844 km² hvorav 15 km² er vann. I 2000 hadde fylket 29 772 innbyggere. Administrasjonssenteret ligger i byen Denton.
Fylket ble grunnlagt i 1773 av land som ble avskilt fra fylkene Dorchester og Queen Anne's County. Det har fått sitt navn etter Caroline Eden, datter til den 5. baron av Baltimore, Charles Calvert, og søster til den 6. baron av Baltimore, Frederick Calvert.


== Eksterne lenker ==
(en) Offisielt nettsted 
(en) Caroline County, Maryland – kategori av bilder, video eller lyd på Commons 
Caroline County Fair
Times-Record, Fylkets avis
openstreetmap, Geografisk plassering
Bradford (Park Avenue) AFC

Bradford Association Football Club, vanligvis kalt Bradford Park Avenue, er en engelsk fotballklubb som spiller i National League North. Klubben ble stiftet i 1907, ble valgt inn i The Football League i 1908 og ble degradert fra The Football League i 1970. «Avenue», som er kallenavnet til Bradford Park Avenue, spiller hjemmekampene sine på Horsfall Stadium i Bradford. Byen Bradford ligger i den engelske regionen Yorkshire og Humber.
Fram til 1972 spilte klubben sine hjemmekamper på Park Avenue. Det sies at klubben blir omtalt som Bradford (Park Avenue) av den enkle grunn at det skal unngås forveksling med naboen Bradford City.


== Meritter ==
Beste ligaresultat: Nr. 9 i 1. divisjon i 1914/15.
Vinner av 3. divisjon (nord): 1927/28.
Beste resultat i FA-cupen: Kvartfinale i 1912/13, 1919/20 og 1945/46.
Beste resultat i Ligacupen: 3. runde i 1962/63.
Beste resultat i FA Trophy: 4. runde i 1998/99.
Beste resultat i FA Vase: 2. runde i 1994/95.


== Kjente spillere ==
Jack Crayston, som senere spilte for Arsenal og England.
Kevin Hector, som senere spilte for Derby County og England.
Lee Shackleton, som senere spilte for Newcastle United, Sunderland og England.
Paddy Kenny, som senere spilte for Sheffield United og Irland.


== Eksterne lenker ==
(en) Klubbens offisielle hjemmeside
(en) Oversikt over klubbens resultater i liga og cup
Talbot County (Maryland)

Talbot County er et fylke i den amerikanske delstaten Maryland. Det ligger øst i staten og det grenser mot Queen Anne's County i nord, Caroline County i øst, Dorchester County i sør og mot Chesapeake Bay i vest. 
Talbot Countys totale areal er 1 235 km² hvorav 538 km² er vann. I 2000 hadde fylket 33 812 innbyggere. Administrasjonssenteret ligger i byen Easton.
Fylket ble grunnlagt i 1661 av land som ble utskilt fra fylkene Dorchester og Queen Anne's County. Det har fått sitt navn etter Grace Talbot, søster til 2. baron av Baltimore Cæcilius Calvert.


== Eksterne lenker ==
(en) Offisielt nettsted 
(en) Talbot County, Maryland – kategori av bilder, video eller lyd på Commons 
Local Information on Talbot County
OpenStreetMap, geografisk plassering
Duefugler

Duefugler er en orden som kun består av den tallrike duefamilien (Columbidae). Tidligere ble også drontefamilien (Raphidae) regnet til duefugler, men ny kunnskap om disse artene har ført til at de nå inngår delgruppen Raphinae i duefamilien. Sandhønsfamilien har også blitt regnet som en delgruppe av duefuglene, men har senere blitt skilt ut i en egen orden.


== Biologi ==
Duefugler har et kranium som minner om måkenes. Brystmuskulaturen er kraftig, og baktærne velutviklede. Fjærene sitter løst og mangler dun, i stedet er dekkfjærene dunaktige.
De eter stort sett frø, og har en velutviklet krås. Neseborene kan stenges, og de kan drikke uten å løfte hodet.


== Fylogeni ==
Kladogrammet er i henhold til Jarvis, E.D. et al. (2014).


== Referanser ==


== Eksterne lenker ==
(en) duefugler – oversikt og omtale av artene i WORMS-databasen 
(en) duefugler i Encyclopedia of Life 
(en) duefugler i Global Biodiversity Information Facility 
(no) duefugler hos Artsdatabanken 
(sv) duefugler hos Dyntaxa 
(en) duefugler hos Fauna Europaea 
(en) duefugler hos Fossilworks 
(en) duefugler hos ITIS 
(en) duefugler hos NCBI 
(en) Kategori:Columbiformes – bilder, video eller lyd på Wikimedia Commons 
Columbiformes – detaljert informasjon på Wikispecies
Asyl

Asyl eller Asylum kan vise til:

Asylum (antikken), tilfluktssted for forfulgte
Politisk asyl, fristed (i fremmed land) for en flyktning
Kirkeasyl
Sinnssykeasyl, eldre betegnelse for psykiatrisk sykehus (f.eks. Kriminalasylet)
Barneasyl, eldre betegnelse for et tilholdssted eller daghjem for fattige barn under skolepliktig alder
Asylet (TV-serie), norsk ungdomsserie som gikk på NRK-TV på 1990-tallet
Asylet (Oslo), en bygning på Grønland i Oslo
Politisk asyl

Politisk asyl er den beskyttelsen en stat kan gi forfulgte personer under sin jurisdiksjon, først og fremst på sitt territorium, men også på sine ambassader og ombord på fartøyer under nasjonens flagg.


== Bakgrunn ==
Personer som har en velgrunnet frykt for forfølgelse har, ifølge Flyktningkonvensjonen av 1951, krav på status som flyktning, eller politisk asyl. Asylsøkere er personer som spontant ankommer et annet land uten på forhånd å være anerkjent som flyktning. Bakgrunnen for søknaden om asyl bunner oftest i politiske, etniske og/eller religiøse årsaker. Dersom søknaden innvilges i mottakerlandet, får personen asyl. Internasjonalt er det FNs høykommissær for flyktninger som overvåker flyktningers rettigheter.
Ifølge folkeretten har en stat rett til å holde sitt område åpent for andre lands statsborgere, og denne asylretten er ubetinget med mindre utleveringsavtale foreligger. Det blir ikke sett på som en uvennlig handling mot flyktningens hjemland å gi politisk asyl. Det følger imidlertid ikke av folkeretten noen generell plikt til å gi noen politisk asyl, i betydningen varig oppholdstillatelse. Visse forpliktelser følger av Flyktningkonvensjonen og andre internasjonale avtaler, men ut over dette avhenger individets praktiske rettsstilling av lovgivningen i det enkelte land.


== Norge ==
Ordningen med politisk asyl, «asylinstituttet», defineres slik av Utlendingsdirektoratet:«Hensikten med asylinstituttet er at mennesker som trenger det skal kunne søke beskyttelse i et annet land. To viktige forutsetninger må være til stede for at dette skal fungere. For det første at stater slutter seg til og står ved sine internasjonale forpliktelser, for det andre at asylinstituttet har støtte i befolkningen.»
Merk at ordet «asylinstituttet» er et litt absurd konstrukt, da ordet institutt har definisjon "en institusjon som har forskning og/eller utdanning som sin hovedoppgave". Det har kanskje blitt blandet sammen med ordet institusjon, der en av betydningene er "innretning eller sedvane". I regelen kan man i stedet for «asylinstituttet» mye heller si «asylordningen».


== Se også ==
Asyl
Asylmottak


== Referanser ==


== Eksterne lenker ==
Om statlig asyl, fra Store norske leksikon
Dorchester County (Maryland)

Dorchester County er et fylke i den amerikanske delstaten Maryland. Det ligger sørøst i staten og det grenser mot Talbot County i nordvest, Caroline County i nordøst og mot Wicomico County i sørøst. Det har også grense til delstaten Delaware i øst og mot Chesapeake Bay i vest. 
Dorchester Countys totale areal er 2 546 km² hvorav 1 102 km² er vann. I 2000 hadde fylket 30 674 innbyggere. Administrasjonssenteret ligger i byen Cambridge.
Fylket ble grunnlagt i 1669 og har fått sitt navn etter greven av Dorset som var venn til familien Calvert, grunnleggere av kolonien Maryland.


== Eksterne lenker ==
(en) Offisielt nettsted 
(en) Dorchester County, Maryland – kategori av bilder, video eller lyd på Commons 
Dorchester County Tourism
Dorchester County Economic Development
OpenStreetMap geografisk plassering
Isaac Isaacsz

Isaac Isaacsz (født 1599, død ca. 1649), var en nederlandsk kunstner som blant annet virket i Danmark. Han var sønn av Pieter Isaacsz og Suzanna Willemsdatter Craeyborn.


== Malerier ==
«Harald Klaks besøk hos keiser Ludvig» (1640)
«Øresund» (1622)


== Referanser ==
Holger-Madsen

Holger-Madsen, egentlig Holger Madsen, (født 11. april 1878, død 30. november 1943) var en dansk skuespiller og regissør.  
Holger-Madsen scenedebuterte som skuespiller ved Rønnes Teater 1896. Han gjestespilte ved ulike teater frem til 1905 da han engasjerte seg til Casinos faste skuespillere. Han debuterte som filmskuespiller i 1907 i filmen Den sorte hertug. Han produserte sin første egne film i 1912. Han ble ansatt av Nordisk Film som manusforfatter, regissør og skuespiller. 


== Regi ==

1936 – Sol over Danmark

1928 – Die seltsame Nacht der Helga Wanger

1919 – Har jeg ret til at tage mit eget liv

1916 – Præstens datter

1915 – Hvor Sorgerne glemmes

1914 – Børnevennerne

1913 – Mens Pesten Raser


== Filmroller ==

1932 – Med fuld musik

1931 – Præsten i Vejlby

1911 – Den sorte doktor

1908 – Sherlock Holmes


== Filmmanus ==

1936 – Gifte meg - nei takk!

1928 – Die seltsame Nacht der Helga Wangen

1925 – Ein Lebenskünstler


== Referanser ==


== Eksterne lenker ==
(en) Holger-Madsen på Internet Movie Database 
(sv) Holger-Madsen i Svensk Filmdatabas 
(da) Holger-Madsen på Filmdatabasen 
(da) Holger-Madsen på Filmdatabasen 
(da) Holger-Madsen på danskefilm.dk 
(da) Holger-Madsen på danskfilmogtv.dk 
(da) Holger-Madsen på Scope 
(fr) Holger-Madsen på Allociné 
(en) Holger-Madsen på AllMovie 
(en) Holger-Madsen hos The Movie Database
Elisabeth Bergner

Elisabeth Bergner (født 22. august 1897 i Drohobycz i Østerrike-Ungarn, nåværende Drohobytsj i Ukraina, død 12. mai 1986 i London) var en tysk skuespiller.
Bergner scenedebuterte 1915 i Innsbruck.


== Filmografi ==
1984 – Wenn ich dich nicht hätte
1970 – Der Kurier des Zaren
1937 – Dreaming Lips
1924 – Nju


== Producent ==
1928 – Doña Juana
1926 – Der Geiger von Florenz
1924 – Nju


== Referanser ==


== Eksterne lenker ==
(en) Elisabeth Bergner på Internet Movie Database 
(sv) Elisabeth Bergner i Svensk Filmdatabas 
(da) Elisabeth Bergner på Filmdatabasen 
(fr) Elisabeth Bergner på Allociné 
(en) Elisabeth Bergner på AllMovie 
(en) Elisabeth Bergner hos Rotten Tomatoes 
(en) Elisabeth Bergner hos The Movie Database 
(en) Elisabeth Bergner hos Internet Broadway Database
Wicomico County

Wicomico County er et fylke i den amerikanske delstaten Maryland. Det ligger sørøst i staten og det grenser mot Dorchester County i nordvest, Somerset County i sørvest og mot Worcester County i sørøst. Det har også grense til delstaten Delaware nord. 
Wicomico Countys totale areal er 1 035 km² hvorav 59 km² er vann. I 2010 hadde fylket 98 733 innbyggere. Administrasjonssenteret ligger i byen Salisbury.
Fylket ble grunnlagt i 1867 av land som ble utskilt fra fylkene Somerset og Worcester County. Det er oppkalt etter elven Wicomico River som i sin tur har fått navnet fra det indianske begrepet wicko mekee som betyr sted der hus er bygd.


== Referanser ==


== Eksterne lenker ==
(en) Offisielt nettsted 
(en) Wicomico County, Maryland – kategori av bilder, video eller lyd på Commons
Charles Aznavour

Charles Aznavour (født Shahnour Vaghenag Aznavourian (armensk: Շահնուր Վաղինակ Ազնավուրեան); 22. mai 1924 i Paris, død 1. oktober 2018 på den franske riviera) var en fransk visekomponist, sanger og skuespiller av armensk opprinnelse. Aznavour tilhørte Frankrikes mest populære sangere i lang tid. Hans gjennombrudd kom da Édith Piaf startet et samarbeid. Han turnerte sammen med henne i Frankrike og USA. 
Han ble i mai 2009 ambassadør for Armenia i Sveits. I 2004 ble han gjort til Nasjonalhelt av Armenia.


== Liv og virke ==


=== Bakgrunn ===
Aznavour ble født i bydelen Quartier Latin i Paris. Aznavour hadde en søster, Aïda Aznavour-Garvarentz.


=== Chanson ===
I løpet av årene ble det til over hundre plateutgivelser, på mange språk. 
Tekstene handler ofte om kjærlighet. Noen av de mest kjente av hans chansons var La Bohème, La Mamma, Hier encore, Que c’est triste Venise, She, Mourir d’aimer, Paris au mois d’août, Je m’voyais déjà, Les Comédiens, Tu t’laisses aller, Emmenez-moi, Comme ils disent, Pour faire une jam.


=== Skuespiller ===
Som skuespiller med virket  Aznavour i over 70 filmer. 2006 det siste året han var å se i sin siste filmrolle: The Colonel.


=== Familie ===
Aznavour var gift tre ganger. I 1946 giftet han seg med Micheline Rugel, ett år etter fikk de datteren Seda, som ble sangerinne. I 1952 ble sønnen Charles født. Etter fem år ble foreldrene skilt. I 1955 giftet Aznavour seg med Evelyne Plessis. Dette ekteskapet holdt til 1960. De fikk sønnen Patrick (født 1956). 
I 1966 ble Aznavour kjent med svenske Ulla Ingegerd Thorssell. Den 11. januar 1967 giftet de seg. Den 12. januar 1968 ble de viet av den armenske erkebiskopen i den armenske katedralen St. Johannes Døperen i Paris. De fikk tre barn: Katia (født 1969), Misha Lev (født 1971) og Nicolas (født 1977).


== Filmografi (utvalg) ==

1960 – Skyt på pianisten
1968 – Candy


== Referanser ==


== Eksterne lenker ==
(fr) Offisielt nettsted 
(en) Charles Aznavour – kategori av bilder, video eller lyd på Commons 
(en) Charles Aznavour på Internet Movie Database 
(sv) Charles Aznavour i Svensk Filmdatabas 
(da) Charles Aznavour på Filmdatabasen 
(da) Charles Aznavour på Scope 
(fr) Charles Aznavour på Allociné 
(en) Charles Aznavour på AllMovie 
(en) Charles Aznavour hos The Movie Database 
(en) Charles Aznavour hos Internet Broadway Database 
(en) Charles Aznavour på Apple Music 
(en) Charles Aznavour på Discogs 
(en) Charles Aznavour på Discogs 
(en) Charles Aznavour på MusicBrainz 
(en) Charles Aznavour på Spotify 
(en) Charles Aznavour på Songkick 
(en) Charles Aznavour på Last.fm 
(en) Charles Aznavour på AllMusic 
Charles Aznavour på Twitter 
Charles Aznavour på Facebook 
Charles Aznavour på Instagram 
Charles Aznavour på YouTube 
Charles Aznavour på YouTube
Michel Auclair

Michel Auclair født Vladimir Vujovic (født 14. september 1922 i Koblenz i Tyskland, død 7. januar 1988 i Fayence i Frankrike) var en fransk skuespiller.  Auclair vokste opp med en serbisk far og fransk mor. 


== Filmografi ==
1946 – Skjønnheten og udyret
1957 – Glad i Paris

1957 – Forelsket i Paris
1949 – Singoalla


== Referanser ==


== Eksterne lenker ==
(en) Michel Auclair på Internet Movie Database 
(sv) Michel Auclair i Svensk Filmdatabas 
(da) Michel Auclair på Filmdatabasen 
(fr) Michel Auclair på Allociné 
(en) Michel Auclair på AllMovie 
(en) Michel Auclair hos Rotten Tomatoes 
(en) Michel Auclair hos The Movie Database